《蜜蜂》
宋代·舒岳祥

官课有严投急影，公衙未退沸繁声。香材聚敛千家圃，兵卫森凝百雉城。

额上粉轻春尚早，股间金重日初晴。百虫未敢梅花近，唯有渠来蹴雪英。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。